cyanic-selkie/wikianc huggingface dataset:
সবুজ দ্বীপের রাজা
কাহিনী
কাহিনীটি আন্দামান দ্বীপপুঞ্জে র আন্দামানি জাতি জারোয়া অধ্যুষিত অঞ্চলের পটভূমিকায়। কাকাবাবু রাজা রায়চৌধুরী ও সন্তু আন্দামানে যান একটি গোপন মিশনে। অপরদিকে কুখ্যাত অপরাধী পাঞ্জা তার আরো তিন শাগরেদ নিয়ে আন্দামানে উপস্থিত হয় একটি দামী জিনিস চুরি ও পাচারের উদ্দেশ্যে। সেটি হলো মহাকাশ থেকে আগত অগ্নিপিণ্ড যা জারোয়াদের মধ্যে বছরের পর বছর থেকে রয়েছে। কাকাবাবুর আসল পরিচয় গোপন থাকলেও পাঞ্জা জানতে পারে আন্দামানে তিনি আছেন। সন্তু অপরাধীদের ওপর নজর রাখে এবং কয়েকবার তাদের পর্যুদস্ত করে পালিয়ে যায়। কাকাবাবু পাঞ্জাদের পিছু নিয়ে জারোয়াদের দ্বীপে আসেন এবং সরকারি অফিসার মিঃ দাশগুপ্তের অনুরোধের পরোয়া না করে জোরপূর্বক নেমে যান দ্বীপে। সেখানে সন্তু ও কাকাবাবু দেখতে পান যে এক বৃদ্ধ মানুষ যিনি ওই জারোয়াদের নেতা। তার আদেশে পাঞ্জার দলবল কে বন্দী করা হয়। কাকাবাবু বৃদ্ধকে বোঝাতে সক্ষম হন তিনি চোর নন, শুধুই অনুসন্ধান করতে এসেছেন আগুনটিকে। শেষ পর্যন্ত পাঞ্জাদের দুজন মারা যায়, বাকিরা ধরা পড়ে। জানা যায় বৃদ্ধ মানুষটি বাঙালি বিপ্লবী গুনদা তালুকদার। ব্রিটিশের নজর এড়িয়ে বহু আগে এই দ্বীপে আশ্রয় নেন।
হেরমান মিংকফ্‌স্কি
হেরমান মিংকফ্‌স্কি (২২ জুন ১৮৬৪ - ১২ জানুয়ারি ১৯০৯) একজন জার্মান গণিতবিদ, যিনি কনিসবার্গ, জুরিখ ও গটিঙেন বিশ্ববিদ্যালয়ের অধ্যাপক ছিলেন। তিনি সংখ্যার জ্যামিতি( জিওমেট্রি অফ নাম্বার্স) তৈরী ও এর বিকাশ ঘটিয়েছেন এবং সংখ্যাতত্ত্ব, গাণিতিক পদার্থবিদ্যা ও আপেক্ষিকতা তত্ত্বের সমস্যা সমাধানে জ্যামিতিক পদ্ধতি ব্যবহার করেছেন।
মিংকফ্‌স্কি সম্ভবত আপেক্ষিকতার ক্ষেত্রে তাঁর কাজের জন্য সবচেয়ে বেশি পরিচিত। ১৯০৭ সালে তিনি দেখিয়েছিলেন যে তাঁর প্রাক্তন ছাত্র আলবার্ট আইনস্টাইনের বিশেষ আপেক্ষিকতা তত্ত্ব (১৯০৫) জ্যামিতিকভাবে চার-মাত্রিক স্থান-কালের তত্ত্ব হিসাবে দেখানো যায়, যা তখন থেকে "মিংকফ্‌স্কি স্থানকাল" নামে পরিচিত।
ব্যক্তিগত জীবন এবং পরিবার
হেরমান মিংকফ্‌স্কি লিথুয়ানিয়ার রুশ সাম্রাজ্যের অংশ পোল্যান্ড রাজ্যের সুয়ালকি প্রশাসনিক অঞ্চলের অন্তর্গত আলেকসোটাস শহরে ইহুদি বংশোদ্ভূত লেউইন বোরুচ মিংকফ্‌স্কি (যিনি কাউনাস শহরের প্রথম কোরাল সিনাগগ তৈরীতে অর্থায়ন করেন   ) ও র‍্যাচেল তাউবমানের ঘরে জন্মগ্রহণ করেন। হেরমান, চিকিৎসা গবেষক অস্কার মিংকফ্‌স্কির (জন্ম ১৮৫৮) ছোট ভাই ছিলেন। বিভিন্ন সূত্রে মিংকফ্‌স্কির জার্মান , পোলিশ   , লিথুয়ানিয়ান-জার্মান অথবা রাশিয়ান এরকম ভিন্ন ভিন্ন জাতীয়তা পাওয়া যায়।
রাশিয়ার ইহুদি নিপীড়ন থেকে বাঁচতে পরিবারটি ১৮৭২ সালে কনিসবার্গে চলে আসে, যেখানে তার পিতা প্রথমে ন্যাকড়া রপ্তানীর কাজে এবং পরবর্তীতে যান্ত্রিক ক্লকওয়ার্ক টিনের খেলনা উৎপাদনে জড়িয়ে যান। ( তিনি বড় ছেলে ম্যাক্সকে নিয়ে লেউইন মিংকফ্‌স্কি এন্ড সন প্রতিষ্ঠানটি পরিচালনা করেন )
মিংকফ্‌স্কি কনিসবার্গে পড়াশোনা করেন এবং বন ( ১৮৮৭-১৮৯৪), কনিসবার্গ (১৮৯৪-১৮৯৬), জুরিখ (১৮৯৬-১৯০২) ও পরিশেষে গটিঙেনে ১৯০২ থেকে ১৯০৯ সালে মৃত্যুর আগ পর্যন্ত শিক্ষকতা করেন। তিনি ১৮৯৭ সালে অগাস্ত অ্যাডলারকে বিয়ে করেন ও তাদের দুটি কন্যাসন্তান হয়।
মাক্স বর্ন গটিঙেনের গণিতের ছাত্রদের পক্ষে শোকবার্তাটি পাঠ করেন।
শিক্ষা এবং কর্মজীবন
মিংকফ্‌স্কি পূর্ব প্রাশিয়ায় অবস্থিত কনিসবার্গ বিশ্ববিদ্যালয়ের আলবার্টিনায় শিক্ষালাভ করেন, যেখানে তিনি ফের্দিনান্দ ভন লিন্ডেমানের অধীনে ১৮৮৫ সালে ডক্টরেট অর্জন করেন। ১৮৮৩ সালে, কনিসবার্গের ছাত্র থাকাকালীন, দ্বিঘাত তত্ত্বের ওপর পুস্তক লিখে তিনি ফ্রেঞ্চ একাডেমি অফ সায়েন্সের পক্ষ থেকে গণিতে পুরস্কার পেয়েছিলেন। তিনি ডাভিড হিলবের্ট নামে আরেক নামী গণিতবিদের বন্ধুও ছিলেন। তার ভাই অস্কার মিংকফ্‌স্কি (১৮৫৮-১৯৩১) একজন সুপরিচিত পদার্থবিদ ও গবেষক ছিলেন।
মিংকফ্‌স্কি বন, কনিসবার্গ, জুরিখ ও গটিঙেন বিশ্ববিদ্যালয়ে শিক্ষকতা করেন। ইটিএইচ জুরিখে তিনি আইনস্টাইনের অন্যতম শিক্ষক ছিলেন।
মিংকফ্‌স্কি দ্বিঘাত সমিকরণ নিয়ে কাজ করেন, বিশেষত n চলক নিয়ে, এবং এ বিষয়ে গবেষণার ফলেই তিনি n মাত্রার কোনো স্থানের জ্যামিতিক বৈশিষ্ট্য নিয়ে ভাবতে শুরু করেন। ১৮৯৬ সালে, তিনি সংখ্যার জ্যামিতি (জিওমেট্রি অফ নাম্বার্স) উপস্থাপণ করেন, যার মাধ্যমে জ্যামিতিক পদ্ধতিতে সংখ্যাতত্ত্বের সমস্যা সমাধান করা যায়। এছাড়াও তিনি বক্ররেখার জন্য মিংকফ্‌স্কি সসেজ ও মিংকফ্‌স্কি কভার সৃষ্টি করেছেন। থাম্ব|১৮৮৩ সালে ফ্রেঞ্চ একাডেমি অফ সায়েন্সেসের গণিত পুরস্কার প্রাপ্ত হওয়ার সময়ে মিংকফ্‌স্কি। ১৯০২ সালে তিনি গটিঙেনের গণিত বিভাগে যোগদান করেন এবং ডাভিড হিলবের্টের ঘনিষ্ঠ সহকর্মী বনে যান, যার সাথে কনিসবার্গ বিশ্ববিদ্যালয়েই তার পরিচিতি হয়। এখানে কন্সতান্তিন কারাতেওদোরি তার একজন ছাত্র ছিলেন।
আপেক্ষিকতা নিয়ে কাজ
১৯০৮ খ্রিস্টাব্দ অবধি মিংকফ্‌স্কি বুঝতে পেরেছিলেন যে, তার প্রাক্তন ছাত্র আলবার্ট আইনস্টাইন ১৯০৫ সালে লোরেন্‌ৎস এবং পোয়াঁকারে র পূর্ববর্তী কাজের ওপর ভিত্তি করে যে বিশেষ আপেক্ষিকতা তত্ত্ব প্রকাশ করেন তা চার মাত্রার স্থানেই সবচেয়ে ভালোভাবে বোঝা সম্ভব, যা তখন থেকে "মিংকফ্‌স্কি স্থানকাল" নামে পরিচিত, যেখানে কাল এবং স্থান বিচ্ছিন্ন সত্ত্বা নয় বরং এরা একত্রিত হয়ে চার-মাত্রিক স্থান-কাল তৈরী করে এবং যেখানে বিশেষ আপেক্ষিকতার লোরেন্‌ৎস জ্যামিতির প্রকাশ:।
মিংকফ্‌স্কি স্থানের গাণিতিক ভিত্তি উনিশ শতকে ইতোমধ্যে পরিচিত পরাবৃত্তিক স্থানের পরাবৃত্তিক মডেলেই পাওয়া যায়, কারণ পরাবৃত্তিক স্থানের আইসোমেট্রিসমূহ (বা গতি) লোরেন্‌ৎস রূপান্তরের সাথে সম্পর্কিত, যাতে উইলহেম কিলিং (১৮৮০, ১৮৮৫), অঁরি পোয়াঁকারে ( ১৮৮১), হোমারশাম কক্স (১৮৮১), আলেক্সান্ডার ম্যাকফারলেন (১৮৯৪) এবং অন্যান্যদেরও ভূমিকা রয়েছে।
আদনান মেন্দেরেস
আদনান মেন্দেরেস (১৮৯৯ – ১৭ সেপ্টেম্বর ১৯৬১) ছিলেন তুরস্কের প্রধানমন্ত্রী। ১৯৫০ থেকে ১৯৬০ সাল পর্যন্ত তিনি এই পদে ছিলেন। তিনি তুরস্কের ডেমোক্রেটিক পার্টির অন্যতম প্রতিষ্ঠাতা। ১৯৬০ সালে সংঘটিত অভ্যুত্থানের পর সামরিক জান্তা তাকে ফাঁসিতে ঝুলিয়ে মৃত্যুদন্ড দেয়। একই সাথে তার মন্ত্রীসভার দুইজন সদস্য ফাতিন রুশতু জোরলু ও হাসান পোলাতকানকে ও ফাঁসিতে ঝোলানো হয়। তিনি শেষ তুর্কি রাজনৈতিক নেতা যাকে সামরিক অভ্যুত্থানের পর ফাঁসিতে ঝোলানো হয়।
প্রারম্ভিক জীবন
আদনান মেন্দেরেস ১৮৯৯ সালে আইদিন প্রদেশের কোচারলিতে একটি ক্রিমিয়ান তাতার বংশোদ্ভূত পরিবারে জন্মগ্রহণ করেন। প্রাথমিক শিক্ষাগ্রহণের পর তিনি ইজমিরের আমেরিকান কলেজে লেখাপোড়া করেছেন। তুরস্কের স্বাধীনতা যুদ্ধের সময় তিনি গ্রীকদের বিরুদ্ধে লড়াই করেছেন। এজন্য তাকে পদক প্রদান করা হয়। তিনি আঙ্কারা বিশ্ববিদ্যালয়ের আইন বিভাগ থেকে স্নাতক হন। ১৯৩০ সালে তিনি আইদিনে লিবারেল রিপাবলিকান পার্টির একটি শাখা সংগঠিত করেছেন। দলটি বিলুপ্ত হওয়ার পর মোস্তফা কামাল আতাতুর্ক‌ তাকে রিপাবলিকান পিপল'স পার্টিতে আমন্ত্রণ জানান এবং ১৯৩১ সালে দলের নেতৃবৃন্দ কর্তৃক তাকে আইদিনের ডেপুটি নির্বাচিত করা হয়। ১৯৪৫ সালে ইসমত ইনোনুর জাতীয়করণ নীতি নিয়ে দলের মধ্যে বিরোধিতার কারণে তিনি ও তার দুই সহকর্মী‌কে দল থেকে বহিষ্কার করা হয়।
ক্ষমতালাভ
১৯৪৬ সালের ৭ জানুয়ারি আদনান ও সাবেক প্রধানমন্ত্রী জালাল বায়ার ডেমোক্রেটিক পার্টি গঠন করেন। ১৯২৪ সালে গঠিত কাজিম কারাবেকিরের প্রোগ্রেসিভ রিপাবলিক পার্টি, ১৯৩০ সালে গঠিত আলি ফেতহি ওকাইরের লিবারেল রিপাবলিকান পার্টি ও ১৯৪৫ সালে গঠিত নুরি দেমিরাগের ন্যাশনাল ডেভেলপমেন্ট পার্টির পরে এটি ছিল তুরস্কের চতুর্থ বৈধ বিরোধী দল। তিনি ১৯৪৬ সালের নির্বাচনে তিনি কুতাহিয়ার ডেপুটি নির্বাচিত হন। ১৯৫০ সালের ১৪ মে তুরস্কের প্রথম স্বাধীন নির্বাচনে তাদের দল ৫২% ভোট পায়। এরপর মেন্দেরেস প্রধানমন্ত্রী হন। ১৯৫৫ সালে তিনি পররাষ্ট্র মন্ত্রণালয়ের দায়িত্বও গ্রহণ করেন। ১৯৫৪ ও ১৯৫৭ সালের নির্বা‌চনেও তিনি জয়ী হন।
তার ১০ বছর প্রধানমন্ত্রীত্বকালে তুরস্কের অর্থনীতি বার্ষিক ৯% হারে বৃদ্ধি পায়। এসময় তুরস্ক ন্যাটোতে যোগ দেয়। মার্শাল পরিকল্পনার মাধ্যমে মার্কিন আর্থিক সমর্থনে কৃষিতে যন্ত্রের ব্যবহার বৃদ্ধি করা হয়; যোগাযোগ, শক্তি, শিক্ষা, স্বাস্থ্যসেবা, ইনসুরেন্স ও ব্যাংকিং খাতে উন্নতি হয়। ১৯৫৫ সালে সংঘটিত গ্রীক বিরোধী ইস্তানবুলের দাঙ্গার জন্য বিরোধী দল তার সরকারকে দায়ী করেছিল। এসময় ইস্তানবুলের অনেক গ্রীক দোকান, বাড়িঘর ধ্বংস হয়।
বিমান দুর্ঘটনা
ইস্তানবুল থেকে লন্ডন যাওয়ার সময় ১৯৫৯ সালের ১৭ ফেব্রুয়ারি আদনান মেন্দেরেস ও সরকারি কর্মকর্তাদের বহনকারী তুর্কি এয়ারলাইন্সের একটি বিমান বিধ্বস্ত হয় এবং এতে আগুন ধরে যায়। এতে ৫ জন যাত্রী ও ৮ জন ক্রু নিহত হন। তবে আদনান এতে অনেকটা অক্ষত ছিলেন। তাকে এরপর হাসপাতালে চিকিৎসা দেয়া হয়। সাইপ্রাস ইস্যুতে ব্রিটিশ প্রধানমন্ত্রী হ্যারল্ড ম্যাকমিলান ও গ্রীক প্রধানমন্ত্রী কনস্টান্টাইন কারামানলিসের সাথে লন্ডন চুক্তি স্বাক্ষরের জন্য তিনি যাত্রা করেছিলেন। ১৯৫৯ সালের ১৯ ফেব্রুয়ারি হাসপাতালে থাকা অবস্থায় তিনি লন্ডন চুক্তিতে স্বাক্ষর করেন। ২৬ ফেব্রুয়ারি তিনি দেশে ফিরে আসেন।
রাজনৈতিক বিশ্বাস
আতাতুর্ক‌ ও তার দলের তুলনায় আদনান মেন্দেরেস ঐতিহ্যবাহী জীবনপদ্ধতি এবং ইসলাম চর্চার প্রতি সহনশীল ছিলেন। ১৯৫০ সালের নির্বাচনের সময় তিনি আরবি ভাষায় আজান দেয়ার অনুমতি প্রদানের প্রতিশ্রুতি দিয়েছিলেন। ইতিপূর্বে তুরস্কে আরবিতে আজান নিষিদ্ধ করা হয়েছিল। তিনি ইতিপূর্বে বন্ধ করা কয়েক হাজার মসজিদ পুনরায় চালু করেন। এজন্য রাজনৈতিক প্রতিপক্ষরা তাকে দোষারোপ করে। তার অন্যতম পদক্ষেপ ছিল তুর্কি নোট থেকে ইসমত ইনোনুর ছবি তুলে দিয়ে মোস্তফা কামালের ছবি ব্যবহার।
পূর্বসূরিদের চেয়ে আদনান মেন্দেরেস মুসলিম রাষ্ট্রসমূহের সাথে সম্পর্ক উন্নয়নে তৎপর ছিলেন। তার অর্থনৈতিক নীতির কারণে দরিদ্র জনগোষ্ঠীর কাছে তিনি জনপ্রিয় হয়েছিলেন।
অভ্যুত্থান ও মৃত্যুদন্ড
১৯৬০ সালের ২৭ মে তুরস্কে সংঘটিত সামরিক অভ্যুত্থানে সরকার ক্ষমতাচ্যুত হয় এবং আদনান মেন্দেরেসকে দলের অন্যান্য নেতাদের সাথে গ্রেপ্তার করা হয়। তাদের বিরুদ্ধে তুরস্কের সংবিধান লঙ্ঘনসহ বিভিন্ন অভিযোগ করা হয়। ইয়াসিয়াদা দ্বীপে স্থাপিত সামরিক আদালতে তাদের বিচার অনুষ্ঠিত হয়। বিচারে তাকে মৃত্যুদন্ড দেয়া হয়। দেশে বিদেশে বিরোধিতা সত্ত্বেও ১৯৬১ সালের ১৭ সেপ্টেম্বর ইমরালি দ্বীপে তাকে ফাঁসিতে ঝুলিয়ে মৃত্যুদন্ড কার্যকর করা হয়। দুই মাস পরে মেন্দেরেসের বিরোধীপক্ষ ইসমত ইনোনু সামরিক শাসনের অধীনে নতুন সরকার গঠন করেন।
স্মরণ
১৯৯০ সালের ১৭ সেপ্টেম্বর তার ২৯তম মৃত্যুবার্ষিকীতে তুরস্কের সংসদ তার মরণোত্তর ক্ষমা ঘোষণা করে। তার কবর স্থানান্তর করে ইস্তানবুলে তার নামে একই মাজারে দাফন করা হয়। তার সাথে ফাঁসিতে মৃত্যুদন্ডপ্রাপ্ত ফাতিন রুশতু জোরলু ও হাসান পোলাতকানকেও মরণোত্তর ক্ষমা করা হয়। আইদিনের আদনান মেন্দেরেস বিশ্ববিদ্যালয় এবং ইজমিরের আদনান মেন্দেরেস বিমানবন্দর তার সম্মানে নামকরণ করা হয়েছে। তার নামে দুইটি উচ্চ বিদ্যালয়ও রয়েছে। এছাড়াও তুরস্কে তার নামে বিভিন্ন স্থান, সড়ক রয়েছে।
ওয়েন শিলিংটন
তথ্যসূত্র
<references group="" responsive="1">
শেখ আবুল হোসেন (খুলনার রাজনীতিবিদ)
শেখ আবুল হোসেন জাতীয় পার্টির একজন রাজনীতিবিদ এবং খুলনা-১ (বটিয়াঘাটা-কোপ) আসনের সাবেক সাংসদ। তিনি ১৯৮৮ সালে চতুর্থ জাতীয় সংসদে নির্বাচিত সংসদ সদস্য হিসেবে দায়িত্ব পালন করেছিলেন।
জন্ম ও প্রাথমিক জীবন
শেখ আবুল হোসেন খুলনা জেলায় জন্মগ্রহণ করেন।
রাজনৈতিক ও কর্মজীবন
শেখ আবুল হোসেন ১৯৮৮ সালে চতুর্থ জাতীয় সংসদে স্বতন্ত্র প্রার্থী হয়ে নির্বাচিত সংসদ সদস্য হিসেবে দায়িত্ব পালন করেছিলেন।
ক্রিস্টিনা শিহান
ক্রিস্টিনা শিহান (জন্ম ২৬ সেপ্টেম্বর ১৯৯৮) একজন অস্ট্রেলীয় সমলয় সাঁতারু। তিনি ২০১৬ গ্রীষ্মকালীন অলিম্পিকে দলগত ইভেন্টে প্রতিদ্বন্দ্বিতা করেছিলেন।
সমিত ভঞ্জ
সমিত ভঞ্জ একজন বাঙালি চলচ্চিত্র অভিনেতা। তিনি সত্যজিৎ রায়, মৃণাল সেন, তপন সিংহ, গৌতম ঘোষ প্রমুখ চলচ্চিত্র পরিচালকদের সাথে কাজ করেছেন। ২০০৩ সালের ২৪ জুলাই ক্যানসারে তার মৃত্যু হয়।
নবাব ফিরোজ খান
খানজাদা নবাব ফিরোজ খান ছিলেন শাহাবাদের প্রথম নবাব, আলওয়ার এবং মোগল সেনাবাহিনীর একজন ফৌজদার। তিনি মোগল সম্রাট বাহাদুর শাহ প্রথমের ঘনিষ্ঠ বিশ্বাসী এবং বিশ্বস্ত সহায় ছিলেন। তিনি খানজাদা মুসলিম রাজপুত পরিবারে অন্তর্ভুক্ত ছিলেন। তিনি রাজা নাহার খানের (তাঁর পুত্র মালিক আলাউদ্দিন খানের মাধ্যমে) বংশধর ছিলেন, যিনি চৌদ্দ শতকে মেওয়াত রাজ্যের রাজপুত শাসক ছিলেন। মোগল সেনাবাহিনীর অনুগত সেবার কারণে তিনি সম্রাট বাহাদুর শাহ প্রথম দ্বারা সিম্বলির জায়গীর (পরে শাহবাদ) ভূষিত হন ১৭১০ সালে।
১৭১২ সালে মুঘল রাজকুমার জাহানদার শাহ এবং আজিম-উশ-শানের মধ্যে যুদ্ধে তিনি নিহত হন।
ললিত কুমার (রাজনীতিবিদ)
ললিত কুমার ভারতের রাজস্থানের, কিশানগঞ্জ থেকে রাজস্থান বিধানসভার সদস্য।
জীবনের প্রথমার্ধ
কুমার ১৯ জুলাই ১৯৭৭- এ আটুরের কাছে জেরোদ গ্রামে জন্মগ্রহণ করেছিলেন।
শিক্ষা
কুমার সরকারী বিশ্ববিদ্যালয় (২০০৮) থেকে এমএ এবং বিএড করেছেন আদর্শ কলেজ থেকে (২০১১)।
অথর্ববেদ
অথর্ববেদ (সংস্কৃত: अथर्ववेद, অথর্বণ ও বেদ শব্দের সমষ্টি) হল হিন্দুধর্মের সর্বোচ্চ ধর্মগ্রন্থ বেদের চতুর্থ ভাগ। ‘অথর্ববেদ’ শব্দটি সংস্কৃত অথর্বণ (দৈনন্দিন জীবনযাত্রার প্রণালী) ও বেদ (জ্ঞান) শব্দদুইটির সমষ্টি। অথর্ববেদ বৈদিক সাহিত্যের পরবর্তীকালীন সংযোজন।
অথর্ববেদ বৈদিক সংস্কৃত ভাষায় রচিত। ২০টি খণ্ডে বিভক্ত এই বেদে ৭৩০টি সূক্ত ও ৫,৯৭৭টি মন্ত্র আছে। অথর্ববেদের এক-ষষ্ঠাংশ সূক্ত ঋগ্বেদ থেকে সংকলিত। ১৫শ ও ১৬শ কাণ্ড ব্যতীত এই বেদে সূক্তগুলে নানাপ্রকার বৈদিক ছন্দে রচিত। এই গ্রন্থের দুটি পৃথক শাখা বা সংস্করণ বর্তমানে পাওয়া যায়। এগুলো হল পৈপ্পলাদ শাখা ও শৌনকীয় শাখা। মনে করা হয় যে, পৈপ্পলাদ শাখার নির্ভরযোগ্য প্রাচীন পাণ্ডুলিপিগুলো হারিয়ে গেছে। তবে ১৯৫৭ সালে ওড়িশা থেকে একগুচ্ছ সুসংরক্ষিত তালপাতার পাণ্ডুলিপি আবিষ্কৃত হয়।
কেনেথ জিস্কের মতে, অথর্ববেদ ধর্মীয় ঔষধ-চিকিৎসাবিদ্যার বিবর্তনের সেই প্রাচীনতম নথিগুলোর অন্যতম যা আজও পাওয়া যায়। তার মতে, অথর্ববেদ 'প্রাচীন ইন্দো-ইউরোপীয় সমাজের লোকচিকিৎসার আদি রূপটি’ প্রকাশ করেছে।
সম্ভবত সামবেদ ও যজুর্বেদের সমসাময়িক কালে অথবা আনুমানিক খ্রিস্টপূর্ব ১২০০ – ১০০০ অব্দ নাগাদ অথর্ববেদ রচিত হয়। সংহিতা অংশটি ছাড়া অথর্ববেদের একটি ব্রাহ্মণ অংশ রয়েছে এবং এই বেদের শেষাংশ উপনিষদ্‌ দর্শনতত্ত্ব নিয়ে আলোচনা করেছে। অথর্ববেদের উপনিষদ্‌ বা শেষাংশ (বেদান্ত) তিনটি প্রধান উপনিষদ্‌ নিয়ে গঠিত। এগুলো হিন্দু দর্শনের বিভিন্ন শাখাকে প্রভাবিত করেছে। এগুলো নাম হল মুণ্ডক উপনিষদ্‌, মাণ্ডুক্য উপনিষদ্‌ ও প্রশ্ন উপনিষদ্‌।
নাম-ব্যুৎপত্তি ও পরিভাষা
মনিয়ার উইলিয়ামসের মতে, অথর্ববেদের নামকরণ করা হয়েছে পৌরাণিক পুরোহিত অথর্বণের নাম অনুসারে। অথর্বণ প্রথম যাগযজ্ঞ ও সোমরস উৎসর্গ করার প্রথা উদ্ভব করেন এবং ‘রোগ ও বিপর্যয়ের প্রতিকূল পদ্ধতি ও মন্ত্রগুলি’ রচনা করেন। মনিয়ার উইলিয়ামস উল্লেখ করেছেন যে, অগ্নির একটি অধুনা-অবলুপ্ত নাম ছিল ‘অথর্ব’। লরি প্যাটনের মতে, ‘অথর্ববেদ’ নামটির অর্থ ‘অথর্বণগণের বেদ’।
অথর্ববেদের প্রাচীনতম নামটি এই বেদেই (১০। ৭। ২০) উল্লিখিত হয়েছে। এটি হল ‘অথর্বাঙ্গিরসঃ’। দুই জন বৈদিক ঋষি অথর্বণ ও আঙ্গিরসের নামানুসারে এই নামটি এসেছে। এই বেদের প্রত্যেকটি শাখার নিজস্ব নাম রয়েছে। যেমন: ‘শৌনকীয় সংহিতা’। এর অর্থ ‘শৌনকের সংকলিত গ্রন্থ’। ‘অথর্বণ’ ও ‘আঙ্গিরস’ নাম দু-টি সম্পর্কে মরিস ব্লুমফিল্ড বলেছেন, এই নামদুটি ভিন্ন ভিন্ন অর্থের দ্যোতক। প্রথম নামটি মাঙ্গলিক। অন্যদিকে দ্বিতীয় নামটি প্রতিকূল জাদুবিদ্যার অর্থবাচক। কালক্রমে ইতিবাচক মাঙ্গলিক দিকটি অধিকতর সমাদর লাভ করে এবং ‘অথর্ববেদ’ নামটিই প্রচলিত হয়। জর্জ ব্রাউনের মতে, পরবর্তী নাম ‘আঙ্গিরস’ অগ্নি ও বৈদিক পুরোহিতদের সঙ্গে সম্পর্কযুক্ত। সম্ভবত এটির সঙ্গে নিপ্পুরের একটি আরামিক গ্রন্থে প্রাপ্ত প্রোটো-ইন্দো ইউরোপীয় ‘আঙ্গিরোস’-এর কোনো সম্পর্ক রয়েছে।
মাইকেল উইটজেল বলেছেন, ‘অথর্বণ’ শব্দের মূল সম্ভবত ‘অথর্বণ’ বা ‘[প্রাচীন] পুরোহিত, জাদুকর’। এর সঙ্গে আবেস্তান ‘আওরাউয়ান’ (āθrauuan) বা ‘পুরোহিত’ ও ট্রোকারিয়ান ‘অথ্র’ বা ‘মহত্তর শক্তি’ কথাদুটির সম্পর্ক আছে।
অথর্ববেদ ‘ভার্গবাঙ্গিরসঃ’ ও ‘ব্রহ্মবেদ’ নামেও পরিচিত। ঋষি ভৃগু ও ব্রহ্মের নামে এই দুটি নাম এসেছে।
গ্রন্থ
থাম্ব|অথর্ববেদ [[সংহিতা|সংহিতার একটি পৃষ্ঠা। এটি গ্রন্থের প্রাচীনতম অংশ।]] অথর্ববেদ ২০টি কাণ্ডে বিভক্ত। এই বেদে ৭৩০টি সূক্ত ও ৬,০০০ মন্ত্র আছে। প্যাট্রিক অলিভেল ও অন্যান্য গবেষকদের মতে, এই গ্রন্থ বৈদিক সমাজের দৈনন্দিন জীবনের বাস্তব বিষয়গুলের সঙ্গে সম্পর্কিত মতবিশ্বাস ও আচার-অনুষ্ঠানের ঐতিহাসিক সংকলন। এটি যজুর্বেদের মতো শুধুমাত্র একটি ধর্মানুষ্ঠানবিধির সংকলন নয়।
শাখা
চরণব্যূহ নামে পরবর্তীকালের একটি সংস্কৃত গ্রন্থ অনুসারে, অথর্ববেদের ৯টি শাখা ছিল। এগুলি হল:
এগুলির মধ্যে কেবলমাত্র শৌনকীয় শাখা, এবং অধুনা-আবিষ্কৃত পৈপ্পলাদ শাখার একটি পাণ্ডুলিপিই এখন বর্তমান। পৈপ্পলাদ সংস্করণটি প্রাচীনতর। এই দুইটি শাখা বিন্যাসপ্রণালী এবং বিষয়বৈচিত্র্যের দিক থেকে পৃথক। উদাহরণস্বরূপ বলা যায়, পৈপ্পলাদ শাখার ১০ কাণ্ডটি অদ্বৈতবাদ, ‘ব্রহ্মের একত্ব’, সমগ্র জীবজগৎ ও বিশ্ব’ সম্পর্কে বিস্তারিত বিবরণ দিয়েছে।
বিন্যাস
মূল অথর্ববেদ সংহিতা ১৮টি ‘কাণ্ড’ বা খণ্ডে বিভক্ত ছিল। শেষ কাণ্ডদুটি পরবর্তীকালে সংযোজিত হয়েছে। বেদের অপর ভাগগুলি বিষয় বা মন্ত্রদ্রষ্টা ঋষির নামানুসারে বিন্যস্ত হলেও, অথর্ববেদের ক্ষেত্রে তা হয়নি। এই বেদে বিষয়গুলি সূক্তের দৈর্ঘ্য অনুসারে বিন্যস্ত। প্রত্যেকটি কাণ্ডে প্রায় সমসংখ্যক শ্লোকের স্তোত্র সংকলিত হয়েছে। প্রাপ্ত পাণ্ডুলিপিগুলিতে ক্ষুদ্রতম সূক্তের সংকলনটিকে প্রথম কাণ্ড বলা হয়েছে। এরপর অধিকতর বৃহদায়তন সূক্তেট সংকলনগুলো দ্বিতীয়, তৃতীয় ইত্যাদিক্রমে বিন্যস্ত। কোনো কোনো পাণ্ডুলিপি এর বিপরীত ক্রমও দেখা যায়। বেশিরভাগ সূক্তই কাব্যিক এবং বিভিন্ন ছন্দে নিবদ্ধ। তবে গ্রন্থের এক-ষষ্ঠাংশ গদ্যে রচিত।
অথর্ববেদের অধিকাংশ সূক্ত এই বেদেরই অন্তর্গত। কেবল এই গ্রন্থের এক-ষষ্ঠাংশ সূক্ত ঋগ্বেদ (মুখ্যত ১০ম মণ্ডল) থেকে গৃহীত। ১৯শ কাণ্ডটি অনুরূপ প্রকৃতির একটি পরিশিষ্ট। এটি সম্ভবত নতুন রচনা এবং পরবর্তীকালের সংযোজন। অথর্ববেদ সংহিতার ২০শ কাণ্ডের প্রায় সম্পূর্ণতই ঋগ্বেদ থেকে গৃহীত।
অথর্ববেদের ২০টি কাণ্ডে সংকলিত সূক্তগুলোতে বিভিন্ন বিষয় আলোচনা করা হয়েছে। প্রথম ৭টি কাণ্ডে মোটামুটি সব ধরনের চিকিৎসার জন্য জাদুমন্ত্র ও জাদুর কথা। মাইকেল উইটজেল বলেছেন, এগুলি জার্মানিক ও হাইটটাইট জাদুমন্ত্রগুলির অনুরূপ। সম্ভবত এগুলিই গ্রন্থের প্রাচীনতম অংশ। ৮ম থেকে ১২শ খণ্ড পর্যন্ত বিভিন্ন বিষয়তত্ত্ব আলোচিত হয়েছে। ১২শ থেকে ১৮শ কাণ্ড পর্যন্ত আলোচিত হয়েছে জীবনের সংস্কারমূলক অনুষ্ঠানগুলো নিয়ে।
বৈতান সূত্র ও কৌশিক সূত্রের মতো শ্রৌতসূত্রগুলো অথর্ববেদের শৌনকীয় শাখার সঙ্গে সম্পর্কযুক্ত। এগুলি অথর্বণ ‘প্রায়শ্চিত্ত’, দুটি ‘প্রতিশাখ্য’ ও একটি ‘পরিশিষ্ট’ সংকলন রূপে সংকলিত হয়েছে। অথর্ববেদের পৈপ্পলাদ শাখার সঙ্গে অগস্ত্য ও পৈঠিনসী সূত্রদুটি সম্পর্কযুক্ত। এগুলি হারিয়ে গিয়েছে, এখনও আবিষ্কৃত হয়নি।
বিষয়বস্তু
অথর্ববেদ সংহিতায় যে স্তোত্রগুলি আছে তার অনেকগুলিই জাদুমন্ত্র। বিশেষ কোনো কামনা সিদ্ধির জন্য কোনো ব্যক্তির দ্বারা বা তার হয়ে কোনো জাদুকরের দ্বারা এগুলির উচ্চারণের বিধান দেওয়া হয়েছে। এই স্তোত্রগুলির অধিকাংশই প্রিয়জনের দীর্ঘায়ু কামনা বা কোনো রোগ থেকে আরোগ্যের উদ্দেশ্যে উচ্চারিত মন্ত্র। এই সব ক্ষেত্রে রোগীকে গাছগাছড়া (পাতা, বীজ, শিকড়) প্রভৃতি বস্তু ও একটি কবচ দেওয়ার বিধান রয়েছে। কয়েকটি জাদুমন্ত্র সৈনিকদের জন্য। এগুলির উদ্দেশ্য যুদ্ধে শত্রুদের পরাজিত করা। কয়েকটি আবার উৎকণ্ঠিত প্রেমিকের জন্য। এগুলির উদ্দেশ্য প্রেমিকের প্রতিদ্বন্দ্ব্বীকে পরাহত করে অনিচ্ছুক প্রণয়ীকে বশীকরণ। কয়েকটি ক্রীড়া বা বাণিজ্যে সাফল্য, অধিক গবাদিপশু ও শস্যলাভ এবং ঘরের ছোটোখাটো বিপদআপদ থেকে মুক্তিলাভের জন্য। কয়েকটি স্তোত্র জাদুমন্ত্র-সম্পর্কিত নয়। এগুলি প্রার্থনা ও দার্শনিক চিন্তামূলক
অথর্ববেদের বিষয়বস্তু অন্য তিন বেদের সম্পূর্ণ বিপরীত। ১৯শ শতাব্দীর ভারততত্ত্ববিদ ওয়েবার এই পার্থক্য সম্পর্কে লিখেছেন, "দুই সংকলনের [ঋগ্বেদ, অথর্ববেদ] চরিত্র অবশ্যই অনেকাংশে ভিন্ন। ঋগ্বেদে একটি স্বতঃস্ফূর্ত প্রাকৃতিক অনুভূতি এবং প্রকৃতির প্রতি গভীর প্রীতির ভাব রয়েছে। অন্যদিকে অথর্ববেদে এর বিপরীতে রয়েছে প্রকৃতির অমঙ্গলকারী সত্ত্বার প্রতি আশঙ্কা ও তার জাদুশক্তির কথা। ঋগ্বেদে আমরা মানুষকে দেখি মুক্ত কর্মোদ্যত ও স্বাধীন রূপে। অথর্ববেদে আমরা দেখি মানুষ অণুশাসন ও কুসংস্কারের শৃঙ্খলে বদ্ধ।"
- অ্যালবার্ট ওয়েবার
জন গোন্ডার মতে, অথর্ববেদ সংহিতাকে শুধুমাত্র জাদুমন্ত্র ও জাদুবিদ্যার সংকলন হিসেবে দেখলে ভুল হবে। সংহিতা অংশে এই জাতীয় শ্লোক অবশ্যই আছে। তবে এতে জাদুমন্ত্র ছাড়াও কিছু গার্হস্থ্য্য অনুষ্ঠানের উপযোগী স্তোত্রও আছে। আবার কিছু দিব্যজ্ঞানমূলক চিন্তাভাবনাও দেখা যায়। যেমন, এখানে বলা হয়েছে, ‘সকল বৈদিক দেবতারা এক।’ সংহিতা ছাড়াও অথর্ববেদে একটি ব্রাহ্মণ ও কয়েকটি প্রভাবশালী উপনিষদ্‌ রয়েছে।
শল্যচিকিৎসা ও ঔষধ-সংক্রান্ত মন্ত্রসমূহ
অথর্ববেদে বিভিন্ন ধরনের চিকিৎসার সঙ্গে যুক্ত মন্ত্র ও শ্লোক আছে। যেমন, সদ্য-আবিষ্কৃত পৈপ্পলাদ সংস্করণের ৪। ১৫-সংখ্যক শ্লোকে অস্থিভঙ্গ ও ক্ষতে রোহিণী লতা (ফাইকাস ইনফেক্টোরিয়া, ভারতে পাওয়া যায়) কীভাবে বাঁধতে হয় তা উল্লিখিত হয়েছে:
"মজ্জার সঙ্গে মজ্জা একত্রে রাখো, গাঁটের সঙ্গে গাঁট একত্রে রাখো, খণ্ডিত মাংস একত্রে রাখো, পেশী একত্রে রাখো এবং অস্থিগুলি কত্রে রাখো। মজ্জা মজ্জায় যুক্ত হোক, অস্থি অস্থির সঙ্গে বৃদ্ধি পাক। আমরা পেশীর সঙ্গে পেশী একত্রে রাখবো, চামড়াকে চামড়ার সঙ্গে বৃদ্ধিপ্রাপ্ত হতে দেবো।"
- অথর্ববেদ ৪। ১৫
জ্বর, পাণ্ডুরোগ ও অন্যান্য রোগের জন্য মন্ত্র
"আমাদের পিতা স্বর্গ, আমাদের মাতা পৃথিবী, মানব-রক্ষাকারী অগ্নি, তাঁরা দশদিনের জ্বর আমাদের থেকে দূরে অপসারিত করুন। হে জ্বর, পৃষ্ঠে সোম-ধারণকারী তুষারাবৃত পর্বতসমূহ আমাদের আরোগ্যদাতা বার্তাবহ পবনকে এখান থেকে তোমাকে মরতগণের কাছে প্রেরণ করুন। নারীগণ তোমায় চায় না, পুরুষগণও না, শিশুরাও না, এখানে বৃদ্ধরাও জ্বর-কামনায় কাঁদেন না। আমাদের বৃদ্ধদের ক্ষতি কোরো না, আমাদের বৃদ্ধাদের ক্ষতি কোরো না, আমাদের ছেলেদের ক্ষতি কোরো না, আমাদের মেয়েদের ক্ষতি কোরো না। তুমি একাধারে বলস, কাশি, উদ্রজ নামক বাণ হানো। হে জ্বর, এগুলি থেকে আমাদের দূরে রাখো।"
- অথর্ববেদ ৫। ২১
কেপ টাউন আন্তর্জাতিক বিমানবন্দর
কেপ টাউন আন্তর্জাতিক বিমানবন্দর কেপ টাউন শহরের প্রধান বিমানবন্দর, যেটি দক্ষিণ আফ্রিকার দ্বিতীয় এবং আফ্রিকার তৃতীয়-ব্যস্ততম বিমানবন্দর। শহরের কেন্দ্র থেকে প্রায় ২০ কিলোমিটার (১২ মাইল) দূরে অবস্থিত, বিমানবন্দরেরটি কেপ টাউনের পূর্বের বিমানবন্দর উইংফিল্ড এয়ারড্রামের পরিবর্তে ১৯৫৪ সালে চালু হয়েছিল। বিমানবন্দরটি কেপ টাউন মহানগর এলাকার নির্ধারিত যাত্রী সেবা প্রদানের একমাত্র বিমানবন্দর। বিমানবন্দরটিতে সাধারণ কেন্দ্রীয় টার্মিনাল দ্বারা সংযুক্ত, অভ্যন্তরীণ এবং আন্তর্জাতিক টার্মিনাল রয়েছে।
বিমানবন্দরটি দক্ষিণ আফ্রিকার অন্যান্য দুটি প্রধান শহুরে এলাকায়, জোহানেসবার্গ ও ডারবানের পাশাপাশি দক্ষিণ আফ্রিকার ছোট কেন্দ্রগুলিতে বিমানের সরাসরি ফ্লাইট পরিচালনা করছে। আন্তর্জাতিকভাবে, এটি আফ্রিকা, মধ্যপ্রাচ্য, এশিয়া এবং ইউরোপের কয়েকটি গন্তব্যস্থলে সরাসরি ফ্লাইট পরিচালনা করছে। কেপ টাউন এবং জোহানেসবার্গের মধ্যেকার আকাশপথ ২০১১ সালের হিসেবে আনুমানিক ৪.৫ মিলিয়ন যাত্রী নিয়ে বিশ্বের নবম-ব্যস্ততম বিমানবন্দর ছিল।
পূর্ব সুমাত্রা
ইতিহাস
অর্থনৈতিক ও রাজনৈতিক কারণে ডাচরা সুমাত্রা ও এর পূর্বাঞ্চলে পুনরায় ঔপনিবেশিক শাসন স্থাপন করতে চেয়েছিল। ১৯৪২ খ্রিষ্টাব্দে ডাচ ইস্ট ইন্ডিজে জাপানের আক্রমণের পূর্বেই এই অঞ্চল উর্বর চাষাবাদ ও তেল ক্ষেত্র ছিল। যুদ্ধপূর্ববর্তী ডাচরা স্থানীয় মালয়ী সুলতানদের সাথে শাসন পরিচালনা করত এবং তারা এখানকার প্রাকৃতিক সম্পদ পাশ্চাত্য পুজির জন্য সহজলভ্য করে তোলে। ১৯৩০ এর দশক নাগাদ এসব চাষাবাদ ক্ষেত্রের কর্মী এবং মেদানের শহুরে মধ্যবিত্তদের অধিকাংশ সুমাত্রা ও জাভার অন্যান্য স্থান থেকে এসেছিল। অন্যদিকে জাতিগত সংখ্যালঘু যেমন মালয়ী, সিমালুনগুন ও অভিবাসী চীনারা ঔপনিবেশিক ব্যবস্থায় বিশেষ অবস্থান লাভ করত।
জাপানিদের আত্মসমর্পণ এবং ১৯৪৫ খ্রিষ্টাব্দের আগস্টে সূকর্ণ ও মুহাম্মদ হাত্তা কর্তৃক ইন্দোনেশিয়ার স্বাধীনতা ঘোষণার পর নবগঠিত ইন্দোনেশিয়া প্রজাতন্ত্র পূর্ব সুমাত্রায় কার্যালয় স্থাপন শুরু করে। তবে প্রজাতন্ত্রের কর্মকর্তারা স্বাধীনতাপন্থি তরুণদের (পেমুদা) উপর বেশি নিয়ন্ত্রণ স্থাপন করতে পারেননি। বিশ্বযুদ্ধের সময় তারা জাপানিদের কাছ থেকে অস্ত্রের প্রশিক্ষণ লাভ করেছিল। প্রজাতন্ত্রের রাজনীতিবিদদের কর্মকাণ্ডে অসন্তুষ্ট হয়ে তারা ১৯৪৬ খ্রিষ্টাব্দের মার্চে "সামাজিক বিপ্লব" শুরু করে। বিপ্লবের সময় মালয়ী ও সিমালুনগুন অভিজাতদের হত্যা করা হয়, প্রাক্তন সালতানাতগুলোকে উৎখাত করা হয় এবং ধনী ব্যবসায়ীদের দোকান ও গুদামগুলো লুট করা হয়। একবছর পরে আক্রমণকারী ডাচরা দেখতে পায় যে তারা এসকল গোষ্ঠীর উপর নির্ভর করে পূর্ব সুমাত্রায় নতুন সরকার স্থাপন করতে পারে যাতে প্রজাতন্ত্রের সাথে প্রতিযোগিতা করা যায়।
ডাচ অভিযানের পর পূর্ব সুমাত্রার স্বায়ত্তশাসন দাবির জন্য গঠিত কমিটির তেরজন সদস্যের মধ্যে বারোজন ছিলেন মালয়ী বা সিমালুনগুন বংশোদ্ভূত। পূর্ব সুমাত্রার প্রথম ও একমাত্র রাষ্ট্রপ্রধান ছিলেন ড. টেনকু মনসুর। তিনি ব্যক্তিজীবনে আশানের সাবেক সুলতান ও যুদ্ধপূর্ব মালয়ী সংগঠন পেরসাতুয়ান সুমাতেরা তিমুর (পূর্ব সুমাত্রা এসোসিয়েশন) এর প্রধানের চাচা ছিলেন। নতুন সরকার এই অঞ্চলের ঐতিহ্যবাহী সালতানাতকে পুনপ্রতিষ্ঠিত করার চেষ্টা করেনি। এছাড়া ডাচদের চাপ সত্ত্বেও সরকার কোনো নির্বাচন বা অন্যান্য জাতিগোষ্ঠীকে প্রশাসনে গ্রহণ করার পদক্ষেপ নেয়নি।
রুবি মোড়
রুবি ক্রসিং  বা রুবি মোড় কলকাতা শহরের একটি অত্যন্ত গুরুত্বপূর্ণ মোড়। এটি যাদবপুর থানার উত্তরে - ই.এম. বাইপাস ক্রসিং (অদ্বিতিকা নামে পরিচিত) নামে পরিচিত।
যোগাযোগ
রুবি ক্রসিং কলকাতার সবচেয়ে গুরুত্বপূর্ণ ট্রানজিট পয়েন্টগুলির মধ্যে একটি। পশ্চিম সড়কটি বাইপাসের দ্বারা যুক্ত করে গড়িয়াহাটের সঙ্গে এবং পূর্ব সড়কটি খুব দ্রুত উন্নয়নশীল আনন্দপুর ও ইস্ট কলকাতা টাউনশিপ অংশকে সংযুক্ত করে। উত্তর রাস্তা একটি গুরুত্বপূর্ণ ট্রানজিট পয়েন্ট, সাইন্স সিটি ক্রসিং, এবং আরো উত্তর দিক সড়কটি এয়ারপোর্ট, রাজারহাট এবং সল্টলেক নিয়ে যায় দক্ষিণ রাস্তাটি সন্দুরপুর, পটুয়া, গড়িয়া ও আরও দক্ষিণ সোনারপুর এবং বারুইপুরের দক্ষিণ অঞ্চলের দিকে নিয়ে যায়।
উন্নয়ন
টয়োটা, ইমামি, পাসপোর্ট অফিসের মতো প্রধান অফিস এলাকায় এসে পৌঁছেছে। পাশেই আনন্দাপুরের অবস্থিত লম্বা আবাসিক সুউচ্চু ভবন প্রকল্পগুলির মধ্যে -আরবানা একটি। হোটেল গেটওয়ে এই ক্রসিং-এ অবস্থিত। এটি শহরের পাঁচ তারকা হোটেলের একটি।
এই এলাকাটিতে রুবি জেনারেল হাসপাতালের মতো বিখ্যাত হাসপাতাল রয়েছে, যেখান থেকে ক্রসিংয়ের নাম, ডিসান হাসপাতাল এবং ফোর্টিস হাসপাতাল।
কলকাতার "নিউ ডালহৌসি" হিসাবে এখন রুবি ক্রসিং নামে পরিচিত, কারণ নতুন অফিসগুলি আসছে এবং এর প্রধান অবকাঠামো উন্নয়ন যেমন রাস্তা প্রশস্তকরন এবং নির্মাণাধীন নতুন মেট্রো রুট।
অতিকায়
থাম্ব|রাবণ পুত্র অতিকায় অতিকায় রাক্ষসরাজ রাবণের অন্যতম পুত্র। এঁর মাতার নাম ধান্যমালিনী। ইনি রাবণের ন্যায় বলশালী, বয়স্কদের শ্রদ্ধা করেন, শ্রুতিধর এবং অস্ত্রচালনায় অত্যন্ত পারদর্শী।ইনি সাম, দান ও ভেদ বিষয়ক রাজনীতি ও প্রয়োজনে মন্ত্রনাদানেও সুদক্ষ ছিলেন।
এঁর দেহ অতি বিশাল। বিভীষণের বর্ণনায়,  বিন্ধ্যাচল, অস্তাচল ও মহেন্দ্রপর্বতের মতো বিশাল তাঁর শরীর; অপ্রমেয় দেহ, অতিরথ; অতিবীর  ।
যশ্চৈব বিন্ধ্যাস্তমহেন্দ্রকল্পো/
ধন্বী রথোস্থো'তিরথো'তিবীর।
বিস্ফরয়ংশ্চাপমতুল্যমানং/
নাম্নাতিকায়ো'তিবৃদ্ধকায়ো।।
তাঁর দেহ অতি বিশাল বলেই তাঁর নাম অতিকায়।
মহামতি অতিকায় সুবিজ্ঞ, অস্ত্রবিদ্যায় সুনিপুণ, মায়াবিশারদ। তিনি কঠোর তপস্যা দ্বারা ব্রহ্মার আরাধনা করে বিবিধ অস্ত্রলাভ করেন। যার দ্বারা তিনি বহু শত্রু পরাজিত করেছেন। ভগবান ব্রহ্মা এঁনাকে দেব-অসুরের অবধ্য হবার বরও দিয়েছেন এবং যুদ্ধে ব্যবহার্থে দিব্য কবচ ও সূর্যের মতো দিপ্তমান রথ দিয়েছেন। অতিকায় কর্ত্তৃক দেব-দানবদের বহুবীর পরাজিত হয়েছে। তিনি ঘোড়া বা হাতির পিঠে চড়ে যেকোনো অস্ত্র নিপুণভাবে অনায়াসে চালনা করতে পারতেন। অতিকায় যুদ্ধক্ষেত্রে শরজাল দিয়ে ইন্দ্রকে পরাজিত করেছেন। বরুণদেবের পাশকে প্রতিহত করেছেন। রামায়ণে অতিকায়কে দেব-দানবের দর্পনাশক বলা হয়েছে। তিনি অন্তরীক্ষে বিচরণ করতে পারতেন। মায়াযুদ্ধেও তিনি কৌশলী। দেবতাদের বিরুদ্ধে যুদ্ধে তিনি পিতামহ সুমালীকে সাহায্য করেছেন।
মহাবল পিতৃব্য কুম্ভকর্ণের মৃত্যুতে শোকাতুর অতিকায় ত্রিশিরার বাক্যে উদ্বুদ্ধ হয়ে ভ্রাতাদের সঙ্গে যুদ্ধযাত্রা করেন। নানা অলংকারে ভূষিত হয়ে, ব্রহ্মা প্রদত্ত দিব্য কবচ ও রথে আরোহণ করে রণক্ষেত্রে আসেন। কালমেঘের ন্যায় শব্দায়মান, পর্বতের মতো রথস্থ ধনুর্ধারী অতিকায়কে দেখে রামচন্দ্র বিস্মিত হয়ে বিভীষণের কাছে তাঁর পরিচয় জানে চেয়েছিলেন। সিংহের মতো চোখ তাঁর; একহাজার ঘোড়া তাঁর রথ টানে; শান দেওয়া ত্রিশুল, সুতীক্ষ্ণ তরবারি, মুষল, মুদগর প্রভৃতি অস্ত্ররাজি পরিবেষ্ঠিত হয়ে তাঁকে দেখাচ্ছে যেন শূলপাণি মহাদেব ভূতলে নেমে এসেছেন; রংধনু যেমন আকাশকে শোভিত করে, তেমনি তাঁর ধনুকগুলো তাঁর রথকে শোভিত করছে; যে দুইটি উজ্জ্বল খড়্গ তাঁর দুইপাশে রয়েছে তার হাতল চার হাত,সুতরাং তরবারির দৈর্ঘ্য হবে দশ হাত;তাঁর কণ্ঠে রক্তবর্ণের মালা; যাঁর মুখ যমের মতো, তাঁকে দেখে বানরেরা ভয়ে কম্পমান।
মৈন্দ, দ্বিবিধ, কুমুদ, নীল ও শরভ প্রভৃতি বানরগণ তাঁর হাতে পরাজিত হওয়ার পর লক্ষণ তাঁকে যুদ্ধে আহ্বান করে। অতঃপর লক্ষণ ও অতিকায়ের মধ্যে ভীষণ সংগ্রাম হয়। যখন অনেক চেষ্টাতেও অতিকায়কে বধ করা যাচ্ছে না, তখন পবনদেব সহসা আবির্ভূত হয়ে লক্ষণকে অতিকায় বধার্থে ব্রহ্মাস্ত্র প্রয়োগ করতে বললেন। তখন লক্ষণ ধনুকে ব্রহ্মাস্ত্র যোজনা করে অতিকায়ের উপর প্রয়োগ করলেন। ব্রহ্মাস্ত্রের আঘাতে অতিকায়ের মস্তক ছিন্ন হয়ে গেল। হিমালয়শৃঙ্গের মতো সেই মস্তক ভূমিতে পতিত হলো।
নাছিম আখতার
নাছিম আখতার (জন্ম: ১০ জানুয়ারি ১৯৭৩) একজন বাংলাদেশী শিক্ষাবিদ। তিনি ঢাকা প্রকৌশল ও প্রযুক্তি বিশ্ববিদ্যালয়ের (ডুয়েট) কম্পিউটার বিজ্ঞান ও প্রকৌশল বিভাগের অধ্যাপক ও চাঁদপুর বিজ্ঞান ও প্রযুক্তি বিশ্ববিদ্যালয়ের (চাঁবিপ্রবি) প্রথম উপাচার্য।
প্রাথমিক জীবন ও শিক্ষা
নাছিম আখতার ১৯৭৩ সালের ১০ জানুয়ারি পাবনায় জন্মগ্রহণ করেন। তার বাবা লুৎফর রহমান এবং মা মনোয়ারা বেগম। তিনি ইউক্রেনের কিয়েভে অবস্থিত ইউক্রেন জাতীয় কারিগরি বিশ্ববিদ্যালয় থেকে ১৯৯৭ সালে কম্পিউটার বিজ্ঞান ও প্রকৌশলে স্নাতক (সম্মান) ও ১৯৯৮ সালে স্নাতকোত্তর ডিগ্রি লাভ করেন। ২০১০ সালে তিনি রাশিয়ার মস্কো স্টেট একাডেমি অফ ফাইন কেমিক্যাল টেকনোলজি থেকে ডেটা ওয়্যারহাউজ ও মাইনিং বিষয়ে পিএইচডি ডিগ্রি অর্জন করেন।
কর্মজীবন
আখতার ১৯৯৮ সালে অর গেট কম্পিউটার, ঢাকা, বাংলাদেশ-এ কম্পিউটার নেটওয়ার্ক অ্যাডমিনিস্ট্রেটর হিসেবে কর্মজীবন শুরু করেন। তিনি ১৯৯৮ থেকে ২০০০ সাল পর্যন্ত ইনস্টিটিউট অফ ম্যানেজমেন্ট এন্ড টেকনোলজি এবং ২০০০ থেকে ২০০১ সাল পর্যন্ত ইনস্টিটিউট অফ সায়েন্স এন্ড টেকনোলজি-তে প্রভাষক হিসেবে দায়িত্ব পালন করেন। ২০০১ সালে তিনি ঢাকা প্রকৌশল ও প্রযুক্তি বিশ্ববিদ্যালয়ে কম্পিউটার বিজ্ঞান ও প্রকৌশল বিভাগে প্রভাষক হিসেবে যোগদান করেন। তিনি ২০০৪ সালে সহকারী অধ্যাপক, ২০১২ সালে সহযোগী অধ্যাপক এবং ২০১৪ সালে অধ্যাপক হিসেবে পদোন্নতি লাভ করেন।
দীর্ঘ কর্মজীবনে অধ্যাপনার পাশাপাশি আখতার বিভিন্ন বিভিন্ন গুরুত্বপূর্ণ পদে দায়িত্ব পালন করেছেন। তিনি ডুয়েটের কম্পিউটার সেন্টারের পরিচালক, সিন্ডিকেট সদস্য, আবাসিক হলের প্রভোস্ট, ইলেকট্রনিক এন্ড ইলেকট্রনিক্স অনুষদের ডিন, সিএসই বিভাগের বিভাগীয় প্রধান ও কোয়ালিটি অ্যাসিওরেন্স ইউনিটের সভাপতি হিসেবে দায়িত্ব পালন করেন। এছাড়াও বিভিন্ন বিশ্ববিদ্যালয়ে সিএসই বিভাগের শিক্ষক নিয়োগ বোর্ডের সদস্য হিসেবে ভূমিকা পালন করেন।
নাছিম আখতার ২০২১ সালের ২৫ জানুয়ারি পরবর্তী চার বছরের জন্য চাঁদপুর বিজ্ঞান ও প্রযুক্তি বিশ্ববিদ্যালয়ের প্রথম উপাচার্য হিসেবে নিয়োগ লাভ করেন।
সদস্যপদ
আখতার বিভিন্ন পেশাজীবী সংগঠনের সক্রিয় সদস্য।
বানৌজা ডাইভিং বোট-২
বাংলাদেশ নৌবাহিনী জাহাজ (সংক্ষেপেঃ বানৌজা) ডাইভিং বোট-২ বাংলাদেশ নৌবাহিনীর বিএন ডাইভিং বোট-শ্রেণীর একটি ডাইভিং সার্পোট জাহাজ। এই জাহাজটি রবার্ট অ্যালান লিমিটেড, কানাডা এর প্রযুক্তিগত সহায়তায় খুলনা শিপইয়ার্ডে নির্মাণ করা হচ্ছে। রেঞ্জার ৩৯০০ সিরিজের ইমারজেন্সি রেসপন্স ভেসেল এর উপর ভিত্তি করে নির্মাণাধীন জাহাজটি সামুদ্রিক এবং উপকূলীয় অঞ্চলে ডুবুরিদের অপারেশন্স এবং প্রশিক্ষণে সহায়তা করা ছাড়াও ডাইভিং ট্রিটমেন্ট ইত্যাদি নানাবিধ কার্যক্রমসহ নৌবাহিনীর সার্বিক অপারেশনাল কাজে সহযোগিতা করতে সক্ষম হবে। এছাড়াও জাহাজগুলি দুর্যোগ কালীন সময়ে উদ্ধার অভিযান পরিচালনা ও দুর্যোগ পরবর্তী ত্রাণ তৎপরতা কার্যক্রমে অংশগ্রহণ করবে।
ইতিহাস
সশস্ত্র বাহিনীর জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় ও বৈদেশিক উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। সামুদ্রিক এবং উপকূলীয় অঞ্চলে ডুবুরিদের অপারেশন্স এবং প্রশিক্ষণে সহায়তা করা ছাড়াও ডাইভিং ট্রিটমেন্ট ইত্যাদি নানাবিধ কার্যক্রমসহ নৌবাহিনীর সার্বিক অপারেশনাল কাজে সহযোগিতা করতে এসকল জাহাজের প্রয়োজনীয়তা পরিলক্ষিত হয়। এরই ধারাবাহিকতায়, ৯ জুন, ২০২১ সালে বাংলাদেশ নৌবাহিনীর অধীনস্থ খুলনা শিপইয়ার্ড লিমিটেড এবং প্রতিরক্ষা ক্রয় মহাপরিদপ্তর এর মধ্যকার ৩টি ডাইভিং সার্পোট ভেসেল জাহাজ নির্মাণ সংক্রান্ত চুক্তি স্বাক্ষরিত হয়। ১০ জুন, ২০২১ সালে তৎকালীন খুলনা নেভাল এরিয়া কমান্ডার রিয়ার এডমিরাল আশরাফুল হক চৌধুরী- এনডিইউ, এএফডব্লিউসি, পিএসসি খুলনা শিপইয়ার্ড প্রাঙ্গনে এক অনুষ্ঠানে কিল লেয়িং এর মাধ্যমে নির্মাণ কাজের আনুষ্ঠানিক সূচনা করেন। উদ্বোধন অনুষ্ঠানে ফ্লোটিলা ওয়েস্টের কমান্ডার কমডোর আবদুল্লাহ আল মামুন চৌধুরী, খুলনা শিপইয়ার্ডের ব্যবস্থাপনা পরিচালক কমোডর এম শামসুল আজিজ- এনজিপি, পিএসসি-বিএন, এর সভাপতিত্বে উক্ত অনুষ্ঠানে প্রতিষ্ঠানটির জিএমবৃন্দ ছাড়াও উর্ধ্বতন সামরিক ও বেসামরিক কর্মকর্তাগণ উপস্থিত ছিলেন। জাহাজ নির্মাণে প্রয়োজনীয় নকশা ও প্রযুক্তি সরবরাহ করে রবার্ট অ্যালান লিমিটেড, কানাডা। সেই সাথে জাহাজ সমূহের নকশা সংক্রান্ত পরামর্শদাতা হিসেবে কাজ করে দেশীয় প্রতিষ্ঠান মেরিন হাউজ লিমিটেড। এছাড়াও জাহাজ নির্মাণ কালীন সময়ে তদারকি, মান নিশ্চিতকরণ এবং প্রয়োজনে উপকরণ সরবরাহ করে দেশীয় আরেক প্রতিষ্ঠান পিয়ারলেস ভেঞ্চার লিমিটেড। আন্তর্জাতিক খ্যাতিসম্পন্ন ফ্রান্স ভিত্তিক ক্লাসিফিকেশন সোসাইটি ব্যুরো ভেরিটাস (বিভি) এর নীতিমালা অনুসরন করে জাহাজটি নির্মিত হচ্ছে।
বৈশিষ্ট্য ও যান্ত্রিক কাঠামো
বানৌজা ডাইভিং বোট-২ জাহাজটির প্রস্তাবিত দৈর্ঘ্য, প্রস্থ , গভীরতা , ড্রাফট পশ্চাৎ এবং সর্বোচ্চ গতিবেগ । নির্মাণাধীন প্রতিটি জাহাজ ২টি  ক্যাটারপিলার ডিজেল ইঞ্জিন সজ্জিত হবে। এছাড়াও ২টি  ক্যাটারপিলার জেনারেটর যুক্ত থাকবে। সেন্সর এবং কার্যপদ্ধতি হিসেবে প্রতিটি জাহাজে থাকবে:
রণসজ্জা
দুর্যোগ ও শান্তি কালীন সময়ে সহায়ক ভূমিকায় নিয়োজিত এই জাহাজটিতে রয়েছে:
কামিং আউট
কামিং আউট অব দ্য ক্লোসেট , অথবা শুধুমাত্র কামিং আউট শব্দজোড়া এলজিবিটি সম্প্রদায়ের মাঝে বহুল ব্যবহৃত। এই শব্দদ্বয় দিয়ে মূলত রূপক অর্থে নিজের যৌন অভিমুখিতার কথা জনসম্মুক্ষে স্বীকার করা বা আত্মপ্রকাশ করাকে বোঝায়। অবশ্য, এলজিবিটি সম্প্রদায় ছাড়াও কামিং আউট শব্দজোড়া ব্যবহৃত হয়। উদাহরনস্বরূপঃ নাস্তিকতা স্বীকার অর্থে।  নিরাপত্তাজনিত কারণে, "কামিং আউট অব দ্য ক্লোসেট" মানসিক প্রক্রিয়া বা ভ্রমনরূপে ব্যাখ্যা করা যায়। সিদ্ধান্ত নেয়া অথবা ঝুঁকি নেয়া, একটি পরিকল্পনা, বক্তব্য তৈরি , ব্যক্তিগত স্বাধীনতা, নিজস্বতা, ক্যারিয়ার ধ্বংস ইত্যাদি এই আত্মপ্রকাশের এর সাথে সম্পৃক্ত।  সামাজিক চাপে পড়ে এর ফলাফল কোন কোন ক্ষেত্রে তীব্র হতে পারে।  লেখক স্টিভেন সীডম্যান বলেন, "বিংশ শতাব্দীর আমেরিকায় সমকামিতাকে ব্যক্তিগিত, সামাজিক ও রাজনৈতিক নাটক করে তুলেছে ক্লোসেটের এতটাই ক্ষমতা"
আমেরিকার লিঙ্গ তত্ত্ববিদ, জুডিথ বাটলার দাবী করেন, "কামিং আউট" প্রক্রিয়া একজন সমকামির স্বাধীনতা নিশ্চিত করে না। যদিও, এর মাধ্যমে কেউ ব্যক্তিগতভাবে নিজের স্বকীয়তা বজায় রেখে চলার স্বাধীনতা বোধ করতে প্রে, তবে তা সম্পূর্ণ নির্ভর করে ব্যক্তির আশেপাশের বিষমকামীদের আচরনের উপর। জুডিথ বাটলার তার এই আলোচনা ১৯৯১ সালে প্রকাশিত লিমিটেশন এন্ড জেন্ডার ইন্সাবরডিনেশনে উল্লেখ করেছেন।
ইতিহাস
থাম্ব|উনবিংশ শতাব্দীতে কার্ল হেনরিক উলরিখস "কামিং আউট" ধারনাকে স্বমুক্তি বা ব্যক্তিগত স্বাধীনতা বলে প্রবর্তন করেন। ১৮৬৯ সালে, স্টোনওয়াল দাঙ্গার একশ বছর পূর্বে। জার্মানির সমকামি অধিকার এডভোকেট কার্ল হেনরিক উলরিখস সর্বপ্রথম স্বপরিচয় প্রদানকে সামাজিক ধারণা থেকে মুক্তি হিসেবে অভিহিত করেন। তাঁর মতে, সামাজিকভাবে সমকামিতাকে মেনে না নেয়ার অন্যতম কারণ হল নিজের যৌন অভিমুখিতাকে প্রকাশ না করা। তাই তিনি, সমকামিরা যেন সমলিঙ্গের প্রতি তাদের আকর্ষনের ব্যাপার প্রকাশে এগিয়ে আসে সে ব্যাপারে জোর প্রচারণা চালান। ১৯০৬ সালে জার্মান-ইহুদী চিকিৎসক ইভান ব্লখ রচিত Das Sexualleben unserer Zeit in seinen Beziehungen zur modernen Kultur (আমাদের সময়ে যৌন জীবন ও আধুনিক সভ্যতার সাথে এর সম্পর্ক) বইতে বয়স্ক সমকামিরা নিজেদের পরিবারের কাছে স্বীয় যৌন অভিমুখিতা তুলে ধরে। ১৯১৪ সালে ম্যাগনাস হিরসফেল্ড তাঁর অন্যতম বড় কাজ "পুরুষ ও নারীর সমকামিতা" তে এই বিষয় নিয়ে পুনরায়  আলোচনা করেন।
সমকামি হিসেবে আত্মপ্রকাশ করা প্রথম কোন প্রখ্যাত আমেরিকান হলেন কবি রবার্ট ডানকান। ১৯৪৪ সালে পলিটিক্স নামের এক সাময়িকীতে নিজের নামে একটি নিবন্ধে সমকামিরা সংখ্যালঘু ও নির্যাতনের স্বীকার।
১৯৫১ সালে, ডোনাল্ড ওয়েবস্টার করি  তার উল্লেখযোগ্য প্রকাশনা "আমেরিকায় সমকামি"তে প্রকাশ করেন, "সমাজ আমাকে একটি মুখোশ পড়ে থাকতে বাধ্য করেছে।"করি ছদ্মনামী হলেও তার স্বচ্ছ ও অকপট বাকভঙ্গি সমাজে একটি ধনাত্মক প্রভাব আনতে ভূমিকা রেখেছে।
সমাজভাষাবিজ্ঞান উৎস
বর্তমানে প্রচলিত "কামিং আউট" শব্দজোড়া বিংশ শতাব্দীতে সমকামিদের মধ্যে প্রচলিত কামিং আউট পার্টি থেকে এসেছে। এই পার্টি প্রকৃতপক্ষে উচ্চবিত্ত নারীর প্রাপ্তবয়স্ক প্রাপ্তিতে আয়োজন করা হত। ঐতিহাসিক জর্জ চউনসে দেখিয়েছেন, সমকামিরা যুদ্ধ (প্রথম বিশ্বযুদ্ধ) পূর্ববর্তী সময়ে কামিং আউট শব্দ জোড়া বর্তমানে আমরা যেটাকে গে ক্লোসেট থেকে বের হয়ে আসা বলি, সেটা বোঝাতো না বরং সমকামি বিশ্বে প্রবেশ করা অর্থে ব্যবহার হত।
ক্লোসেটেড
ক্লোসেটের মাঝে বাস বা "বীয়িং ইন ক্লোসেট" দ্বারা বোঝায় একজন ব্যক্তি নিজের যৌন অভিমুখিতা সম্পর্কে সচেতন। তবে সামাজিক ও ব্যক্তিগত কারণে তা প্রকাশ করে না। কখনো কখনো একজন ক্লোসেটেড এলজিবিটি হিসেবে নিজের পরিচয়কে অস্বীকার করে। বেশিরভাগ ক্ষেত্রেই ক্লোসেটে থাকার কারণ হল হোমোফোবিয়া, ট্রান্সফোবিয়া এবং হেটেরোসেক্সিস, যা এলজিবিটি সম্প্রদায়কে একটি নির্দিষ্ট দল করে।
আইনি দিক
বিশ্বের যে সমস্ত অঞ্চলে সমকামিতা দন্ডনীয় ও শাস্তিযোগ্য অপরাধ, সেসকল অনচলে এলজিবিটি সম্প্রদায়ের সদস্য হিসেবে কামিং আউটের পরিণতি ক্ষতিকর হতে পারে। এর ফলে,সামাজিকভাবে হেনস্থার শিকার হওয়া ছাড়াও আইনি দিক থেকেও শাস্তি পাওয়ার সম্ভাবনা রয়েছে। মিশর, ইরান, সিঙ্গাপুর এবং আফগানিস্তানসহ বিশ্বের ৭৬টি দেশে কামিং আউট  আইনগতভাবে শাস্তিযোগ্য অপরাধ।
এলজিবিটি নয় এরূপক্ষেত্রে ব্যবহার
রাজনৈতিক ভাবে বা অন্যান্য ক্ষেত্র বিশেষে "কামিং আউট" বা আত্মপ্রকাশ ভিন্নার্থে ব্যবহার হয়ে আসছে। "কামিং আউট" শব্দজোড়া দ্বারা অধিকাংশ ক্ষেত্রেই কোন গোপন পরিচয় প্রকাশকে বোঝায়। সেটা হতে পারে "এসক্সুয়াল হিসেবে আত্মপ্রকাশ", "এলকোহলিক হিসেবে আত্মপ্রকাশ" , "রক্ষণশীল হিসেবে আত্মপ্রকাশ"  , "প্রতিবন্ধী হিসেবে আত্মপ্রকাশ" , "আন্তঃলিঙ্গের সদস্য হিসেবে আত্মপ্রকাশ" ,"যৌনকর্মী হিসেবে আত্মপ্রকাশ"  ইত্যাদি।
১৮৮২
১৮৮২ গ্রেগরীয় বর্ষপঞ্জীর একটি সাধারণ বছর।
সময় ভ্রমণ
সময় ভ্রমণ আক্ষরিক অর্থে 'সময় অক্ষ' বরাবর সঞ্চারণ। ন্যূনতম চতুর্মাত্রিক (দৈর্ঘ্য, প্রস্থ, উচ্চতা এবং সময়) এই ব্রহ্মাণ্ডে দৈর্ঘ্য, প্রস্থ এবং উচ্চতা বরাবর স্থান পরিবর্তনের অনুরূপ এক ধারণা হল এই সময় অক্ষ বরাবর সঞ্চরণ বা কালমাত্রিক সরণ (temporal displacement)। সময় ভ্রমণের ভাবনা বহুকাল থেকেই পৃথিবীর সাহিত্য, দর্শন এবং বিজ্ঞানকে প্রভাবিত করে চলেছে। ভাবনার প্রথম পর্যায়ে সময় ভ্রমণের ধারণাটি ছিল অনেকাংশে বিজ্ঞানবিবর্জিত এবং কল্পনাময়। পরবর্তী সময়ে কুড়ি শতকের প্রথমার্ধে আপেক্ষিকতা তত্ত্ব এবং কোয়ান্টাম বলবিজ্ঞানের আবিষ্কার এ সম্পর্কে আমাদের দৃষ্টিভঙ্গিকে ক্রমশ যুক্তিনির্ভর করে তুলেছে।
সময় ভ্রমণের ধারণার ইতিবৃত্ত
সময় ভ্রমণের আদিমতর কল্পনাপ্রসূত বিবরণগুলো আমরা পাই প্রাচীন মহাকাব্য কিংবা গল্প উপকথায়। যেমন খ্রিস্টপূর্ব চতুর্থ শতকে রচিত মহাভারতে রাজা কাকুদমির কাহিনীতে রাজা এবং তার কন্যা রেবতীর সময়যাত্রার কাল্পনিক বিবরণ পেয়ে থাকি। খ্রিস্টীয় অষ্টম শতাব্দীর জাপানের লোককথার এক চরিত্র উরাশিমাকো বা উরাশিমা তারোর সময় ভ্রমণের গল্পও যথেষ্ট জনপ্রিয়। তুলনামূলক আধুনিকতর অনেক গল্প উপন্যাসেরও কেন্দ্রীয় বিষয়বস্তু হয়ে উঠেছে এই সময় যাত্রার ধারণা। ১৭৩৩ খ্রিষ্টাব্দে লেখা আইরিশ লেখক স্যামুয়েল ম্যাদেনের 'মেমরিজ অব টোয়েণ্টিয়েথ সেঞ্চুরি' তে সময় ভ্রমণের হাল্কা আভাস পাওয়া যায়।  ফরাসী লেখক ল্যুই সেবাস্তিয়ান মারসিয়ারের  L'An 2440, rêve s'il en fut jamais উপন্যাসে আমরা পাই প্যারিসের এক অজ্ঞাতপরিচয় ব্যক্তির সময় ভ্রমণের বৃত্তান্ত। ১৭৭০ সালে লেখা এই উপন্যাসটি তুঙ্গস্পর্শী জনপ্রিয়তা লাভ করেছিল।  আমেরিকার স্বাধীনতা সংগ্রামের প্রেক্ষাপটে ১৮১৯ খ্রিষ্টাব্দে রচিত মার্কিন লেখক ওয়াশিংটন আরভিংয়ের ' রিপ ভান উইঙ্কল ' ছোটগল্পটিও সময় ভ্রমণের একটি সুন্দর কাল্পনিক আখ্যান। রুশ সাহিত্যিক আলেকজান্ডার ফরমিচ ভেল্টম্যান ১৮৩৬ এ রচনা করেন 'প্রেদকি কালিমেরোসাঃ আলেকজান্ডার ফিলিপোভিচ ম্যাকেডনস্কি '। গল্পে গল্পকথক পক্ষীরাজের ঘোড়ায় প্রাচীন গ্রিস ভ্রমণ এবং সম্রাট আলেকজান্ডারের সঙ্গে সমুদ্রযাত্রার অনুষঙ্গে রুশ সাহিত্যে সম্ভবত সর্বপ্রথম সময় ভ্রমণের প্রসঙ্গ তুলে এনেছেন। ১৮৬১ সালে লেখা ফরাসী উদ্ভিদবিদ এবং ভূতত্ত্ববিদ পিয়ের বইটার্ডের 'প্যারিস অ্যাভোঁ লেসোম্ব' রচনাটিতে কাহিনীর মূল চরিত্রের প্রাগৈতিহাসিক প্যারিস নগর ভ্রমণের এক সুন্দর বর্ণনা ফুটে উঠেছে। এ ছাড়াও চার্লস ডিকেন্সের 'আ ক্রিসমাস ক্যারল' ,'নিউ মান্থলি ম্যাগাজিন' এ প্রকাশিত স্বনামধন্য মার্কিন লেখক এডওয়ার্ড হেলের 'হ্যান্ডস অফ' এবং আরও অসংখ্য গল্প উপন্যাসে আমরা সময় ভ্রমণের উল্লেখ পাই।
পূর্বতন সময় যন্ত্রের ধারণা
খুব সম্ভবত ১৮৮১ খ্রিষ্টাব্দে 'নিউইয়র্ক সানে' প্রকাশিত এডওয়ার্ড মিশেলের 'দ্য ক্লক দ্যাট ওয়েণ্ট ব্যাকওয়ার্ড' গল্পে প্রথম সময় যন্ত্রের ধারণা পাওয়া যায়। এরপর এনরিকে রিমবাও, অ্যান্ড্রুু সইয়াার, এইচ জি ওয়েলস এবং আরও অনেকের লেখাতে বিভিন্ন যান্ত্রিক পদ্ধতিতে সময় ভ্রমণের ধারণাগুলি বিভিন্ন সময়ে পাঠকমহলে সমাদৃত হয় এবং জনপ্রিয়তা লাভ করে।
আপেক্ষিকতা তত্ত্বে সময় ভ্রমণ
অ্যালবার্ট আইন্সটাইনের বিশেষ আপেক্ষিকতা এবং সাধারণ আপেক্ষিকতা তত্ত্বের সাহায্য নিয়ে প্রমাণ করা যায় যে- সময় ভ্রমণ সম্ভব। যেমন অস্ট্রিয়ার প্রখ্যাত গণিতজ্ঞ কুর্ট গডেল অঙ্ক কষে দেখিয়েছিলেন, সাধারণ আপেক্ষিকতা তত্ত্ব অনুসারে বিশেষ কিছু শর্তে এই ব্রহ্মাণ্ডে 'আবদ্ধ সময়সন্নিভ রেখার' (Closed timelike curve) অস্তিত্ব থাকা সম্ভব যা সময় ভ্রমণের সম্ভাবনার ইঙ্গিত বহন করে। যদিও 'আবদ্ধ সময়সন্নিভ রেখার' বাস্তবিক অস্তিত্ব নিয়ে কখনোই নিঃসংশয় হওয়া যায় না।
'সাধারণ আপেক্ষিকতা তত্ত্ব' স্বীকৃত কীটগহ্বর (ক্ষুদ্রবিবর) এর মাধ্যমেও সময় ভ্রমণ সম্ভব। কীটগহ্বর মূলত একটি তাত্ত্বিক ধারণা হলেও স্টিফেন হকিং, কিপ থর্ন প্রমুখদের মতে বাস্তবেও সুস্থিত কীটগহ্বরের অস্তিত্ব থাকার সম্ভাবনা রয়েছে। যদিও এখনো পর্যন্ত প্রাকৃতিক উপায়ে তৈরি কোন কীটগহ্বরের সন্ধান পাওয়া যায় নি।
১৯৭৪ সালে ফ্রাঙ্ক টিপলার তাত্ত্বিকভাবে প্রমাণ করেন নিজের অক্ষের চারিদিকে দ্রুত ঘূর্ণায়মান এক অসীম দৈর্ঘ্যের চোঙ আদতে একটি সময় যন্ত্র এবং এর সাহায্যে সময় ভ্রমণ সম্ভব। টিপলারের অনুমান ছিল, যথেষ্ট বেগে ঘূর্ণায়মান সসীম দৈর্ঘ্যের চোঙের সাহায্যও সময় ভ্রমণের ধারণাটি বাস্তবায়িত করা যেতে পারে। পরবর্তী সময়ে হকিং অবশ্য প্রমাণ করেন- কখনোই কোন সসীম দৈর্ঘ্য, প্রস্থ এবং উচ্চতা বিশিষ্ট সময় যন্ত্র নির্মাণ করা সম্ভব নয়
পদার্থবিজ্ঞানীদের অনেকেই বিশ্বাস করেন তত্ত্বগত ভাবে সময় ভ্রমণ সম্ভব হলেও তা বাস্তবসম্মত নয় কারণ এতে 'কার্যকারণ সম্পর্ক' (Causality) বিঘ্নিত হয়। বিভিন্ন সময়ে বিভিন্ন বিজ্ঞানী সময় ভ্রমণের সম্ভাবনাশূন্যতার ব্যাখ্যা দিতে গিয়ে বহু কূটাভাসের (paradox) অবতারণা করেছেন। এ প্রসঙ্গে হকিংয়ের 'উন্মাদ বিজ্ঞানীর কূটাভাস'টি (Mad scientist paradox) বিশেষভাবে স্মরণযোগ্য। ধরা যাক এক উন্মত্ত বিজ্ঞানী কোনভাবে তার নিজস্ব অতীতে ফিরে গিয়ে নিজেকে হত্যা করলেন। এক্ষেত্রে যেহেতু সেই বিজ্ঞানীর অতীত প্রতিভূ নিহত হলেন, সেহেতু সেই হত্যাকাণ্ডের পরবর্তী সময় থেকে এই ব্রহ্মাণ্ডে আর তার কোন অস্তিত্ব থাকা সম্ভব নয়। সেক্ষেত্রে সঙ্গত কারণেই প্রশ্ন ওঠে যে, তাহলে সেই বিজ্ঞানীর হত্যাকারী কে? সময় ভ্রমণের সম্ভাবনার কথা স্বীকার করে নিলে আমাদের এমন আরও বহু কূটাভাসের সম্মুখীন হতে হয়। যদিও রাশিয়ার পদার্থবিদ নভিকভের মতে, পদার্থবিদ্যায় যদি বহু বিশ্বের (Many-worlds interpretation) অস্তিত্ব স্বীকার করে নেওয়া হয়, তাহলে সময় ভ্রমণ সংক্রান্ত এই কূটাভাসগুলির উত্তর দেওয়া সম্ভব হবে।
মহাকর্ষের আংশিক কোয়ান্টাম তত্ত্ব (Semiclassical gravity) থেকে দেখানো যায় যে সাধারণ আপেক্ষিকতা তত্ত্ব অনুযায়ী যে বিশেষ বিশেষ ক্ষেত্রে সময় ভ্রমণ সম্ভব, সেই ক্ষেত্রগুলি পদার্থবিদ্যার কোয়ান্টাম তত্ত্ব দ্বারা স্বীকৃত নয়। এ থেকেই হকিং অনুমান করেছিলেন হয়তো প্রাকৃতিক নিয়মবিধিই আমাদের সময় ভ্রমণের আর্জি মঞ্জুর করে না। যদিও আংশিক কোয়ান্টাম তত্ত্বের এই ধারণা যে মহাকর্ষের সামগ্রিক কোয়ান্টাম তত্ত্বের ক্ষেত্রেও প্রযোজ্য- এ কথা জোর দিয়ে বলা যায় না। এবং যেহেতু মহাকর্ষের সামগ্রিক কোয়ান্টাম তত্ত্ব আজো আমাদের অজানা, তাই সময় ভ্রমণের সম্ভাবনাহীনতার ব্যাখ্যা বা অনুমান, কোনটিই সর্বসম্মতিক্রমে গৃহীত নয়। তাই বহু বিজ্ঞানীই বিশ্বাস করেন, সময় ভ্রমণ বাস্তবে সম্ভব। এ প্রসঙ্গে পদার্থবিদ রোনাল্ড ম্যালের নাম উল্লেখযোগ্য। তিনি বলয় লেসারের সাহায্যে ঘূর্ণায়মান কৃষ্ণগহ্বরের অনুরূপ পরিস্থিতি সৃষ্টির মাধ্যমে সময় ভ্রমণকে বাস্তবায়িত করার নিরলস প্রচেষ্টা চালিয়ে যাচ্ছেন।
কোয়ান্টাম তত্ত্বে সময় ভ্রমণ
পদার্থবিদ্যার সনাতন তত্ত্ব অনুযায়ী যে কোনো সংকেত সর্বাধিক আলোর বেগে বিস্তারলাভ করতে সক্ষম। কিন্তু কোয়ান্টাম তত্ত্বে সংকেত বিস্তারের গতিবেগ আলোর গতিবেগের চেয়েও বেশি হতে পারে। কোনো সংকেত আলোর সমান বা তার চেয়ে কম গতিবেগে বিস্তার লাভ করলে সমস্ত পর্যবেক্ষক এ বিষয়ে সহমত হবেন যে, সংকেত প্রেরণের ঘটনাটি সংকেতপ্রাপ্তির আগে ঘটেছে। কিন্তু সংকেত আলোর চেয়ে অধিকতর বেগে বিস্তার লাভ করলে সমস্ত পর্যবেক্ষক এর ঠিক বিপরীত ঘটনাটি প্রত্যক্ষ করবেন। অর্থাৎ সেক্ষেত্রে সংকেতপ্রাপ্তির ঘটনাটি সংকেত প্রেরণের আগে ঘটবে। পক্ষান্তরে বলা যেতে পারে যে প্রেরিত সংকেত সময়ের বিপরীত অভিমুখে সঞ্চারিত হয়েছে। এটি কোয়ান্টাম তত্ত্বে 'ট্যাকিওনের বিপ্রতীপ দূরভাষ' (Tachyonic antitelephone) নামে জনপ্রিয়।
কোয়ান্টাম তত্ত্বের বহু বিশ্বের অস্তিত্বের ব্যাখ্যা অনুসারে কোনরকম সমস্যা ছাড়াই সময় পরিভ্রমণ সম্ভব। তবে এই তত্ত্ব অনুযায়ী একজন সময় ভ্রমণকারী সময় অক্ষ বরাবর সঞ্চারণের সময় কেবলমাত্র নিজস্ব বিশ্বের অনুরূপ সেই সমস্ত বিশ্বেই উপনীত হতে সক্ষম যাতে এই প্রক্রিয়ায় কার্যকারণ সম্পর্কটি বিঘ্নিত না হয়। এই ধারণাটি কল্পবিজ্ঞানে খুবই জনপ্রিয়তা লাভ করে।
পরীক্ষালব্ধ ফলাফল
বিভিন্ন সময়ে বহু বিজ্ঞানী দাবী করেছেন যে তারা আলোর চেয়ে বেশি গতিবেগে সংকেত প্রেরণের মাধ্যমে সময় ভ্রমণের ধারণাটি বাস্তবায়িত করেছেন। এঁদের মধ্যে লিজুং ওয়াং, গুন্টার নিমস, অ্যালফন্স স্তালহফেন প্রমুখ উল্লেখযোগ্য। কিন্তু এই পরীক্ষাগুলির কোনটিরই ফলাফল এবং ব্যাখ্যা এখনো সর্বসম্মতিক্রমে স্বীকৃত নয়।
ভবিষ্যতের সময়সঞ্চারীরা
অনেকেই মনে করেন যদি সময় পরিভ্রমণ আদৌ সম্ভব হত, তাহলে পৃথিবীতে নিশ্চয়ই ভবিষ্যতের সময়সঞ্চারীদের দেখা মিলত। কিন্তু এই মত যুক্তিসঙ্গত নয়। হতে পারে- সময় ভ্রমণ হয়তো সম্ভব, কিন্তু তার প্রযুক্তি নিয়ে ভবিষ্যতের নাগরিকেরা যথেষ্ট আগ্রহী নন। কার্ল সেগান একবার বলেছিলেন,"কে বলতে পারে! হয়তো ভবিষ্যতের সময়ভ্রমণপিয়াসীরা ছদ্মবেশে আমাদের আশেপাশেই ঘুরে বেড়াচ্ছেন।" অনেক সময়ই অনেকে দাবি করেছেন যে তারা ভবিষ্যতের সময়সঞ্চারীদের চিহ্নিত করেছেন। তাদের দাবির সমর্থনে তারা সকলের সামনে কিছু প্রমাণও পেশ করেছেন। এর মধ্যে চার্লি চ্যাপলিন এর 'দ্য সার্কাস'চলচ্চিত্রের একটি ছোট্ট অংশ (এটি Chaplin's Time Traveller নামে আন্তর্জাল দুনিয়ায় জনপ্রিয়তা লাভ করেছিল) এবং ১৯৪১ সালে ব্রিটিশ কলম্বিয়ার অন্তর্গত গোল্ডব্রিজে একটি সেতুর পুনরুদ্বোধন অনুষ্ঠানে গৃহীত একটি আলোকচিত্র উল্লেখযোগ্য। সময় ভ্রমণ নিয়ে অসংখ্য কাহিনীও শোনা গেছে বিভিন্ন সময়। প্রচলিত এই সব কাহিনীর মুখ্যচরিত্র, যেমন জন টাইটার, বব হোয়াইট, অ্যান্ড্রুুু কার্লসিন এবং এরকম আরও অনেককে বাস্তব চরিত্র বলে দাবি করেছেন অনেকেই। তবে এসমস্ত প্রমাণ বা গল্প- কোনটিই কখনো সর্বজনীন স্বীকৃতি লাভ করে নি।
নূরজাহান (টেলিভিশন ধারাবাহিক)
নূরজাহান হল একটি ভারতীয় ধারাবাহিক যা সিনেভিস্তাস দ্বারা প্রযোজিত। এটি সহ রচিত ও পরিচালনা করেছেন ইমতিয়াজ খান। এটি মুঘল রানী নূরজাহানের জীবনের উপর ভিত্তি করে নির্মিত হয়েছিল যা ২০০০-২০০১ সালে দূরদর্শনে প্রচারিত হয়েছিল। এটি দ্বিভাষিক তথা ইংরেজি ও হিন্দিতে চিত্রধারণ করা হয়েছে।
এই নাটকে গজল শিল্পী তালাত আজিজ ও গায়ক জসপিন্দর নরুলা অনেক গজল ও প্রেমের ডুয়েট গেয়েছেন।
অনুরূপা দেবী
অনুরূপা দেবী (৯ সেপ্টেম্বর, ১৮৮২ - ১৯ এপ্রিল ১৯৫৮) ছিলেন ব্রিটিশ ভারতের একজন এক প্রভাবশালী জনপ্রিয় বাঙালি নারী ঔপন্যাসিক। সেই সঙ্গে তিনি ছিলেন সেই সময়কার এক বিশিষ্ট ছোটোগল্পকার, কবি এবং সেই সঙ্গে সমাজ সংস্কারকও। প্রথম প্রকাশিত গল্পের জন্য তিনি কুন্তলীন পুরস্কার লাভ করেন। পোষ্যপুত্র (১৯১১) উপন্যাসটি রচনা করে তিনি সাহিত্যজগতে প্রতিষ্ঠালাভ করেন। তার তিনটি বিখ্যাত উপন্যাস হল মন্ত্রশক্তি (১৯১৫), মহানিশা (১৯১৯) ও মা (১৯২০)। বাংলা সাহিত্যে প্রথম যে নারী কথাসাহিত্যিকেরা উল্লেখযোগ্য গুরুত্ব ও জনপ্রিয়তা অর্জন করেছিলেন, অনুরূপা দেবী ছিলেন তাঁদেরই অন্যতম।
জীবন
১৮৮২ সালের ৯ সেপ্টেম্বর কলকাতার শ্যামবাজার অঞ্চলে মাতুলালয়ে অনুরূপা দেবী জন্মগ্রহণ করেন। তার বাবা মুকুন্দদেব মুখোপাধ্যায় ছিলেন একজন ডেপুটি ম্যাজিস্ট্রেট ও লেখক এবং মায়ের নাম ছিল ধরাসুন্দরী দেবী। সাহিত্যিক ও সমাজ-সংস্কারক ভূদেব মুখোপাধ্যায় ছিলেন অনুরূপা দেবীর ঠাকুরদা এবং বঙ্গীয় নাট্যশালার প্রতিষ্ঠাতা-সদস্য নগেন্দ্রনাথ বন্দ্যোপাধ্যায় ছিলেন তার দাদামশাই। অনুরূপা দেবীর দিদি সুরূপা দেবী (১৮৭৯-১৯২২) ছিলেন সেই সময়কার অপর এক বিশিষ্ট ঔপন্যাসিক, ছোটোগল্পকার ও কবি, যিনি "ইন্দিরা দেবী" ছদ্মনামে সাহিত্য রচনা করতেন। মাত্র দশ বছর বয়সে উত্তরপাড়া-নিবাসী আইনজীবী শিখরনাথ বন্দ্যোপাধ্যায়ের সঙ্গে অনুরূপা দেবী পরিণয়সূত্রে আবদ্ধ হন। জীবনের অধিকাংশ সময় তার অতিবাহিত হয়েছিল অধুনা বিহারের মজঃফরপুর শহরে।
শৈশবে শারীরিক অসুস্থতার কারণে অনুরূপা দেবীর একটু দেরিতে লেখাপড়া শুরু করেছিলেন। রোগশয্যায় শুয়েই শুয়েই তিনি দিদি সুরূপা দেবীর কণ্ঠে কৃত্তিবাসী রামায়ণ ও কাশীদাসী মহাভারতের আবৃত্তি শুনতেন। এছাড়া তাঁদের পারিবারিক রীতি অনুযায়ী দুই বোনকে প্রতিদিন ঠাকুরদার কাছে বসে রামায়ণ ও মহাভারতের একটি করে অধ্যায় শ্রবণ করতে হত। তাই অনুরূপা দেবীও সহজেই বিষয়গুলি মনের মধ্যে গেঁথে নিতে পারতেন। এই প্রসঙ্গে তিনি বলেছেন, "সেই সময় আমি নিরক্ষর হলেও অশিক্ষিত ছিলাম না। কারণ, আমি রামায়ণ ও মহাভারতের অধিকাংশ গল্পই মুখস্থ করে ফেলেছিলাম। তখন আমার বয়স সাত।"
তার দিদি ঠাকুরদার থেকে শোনা সংস্কৃত কবিতা অবলম্বনে কবিতা লেখা অভ্যাস করতেন। এইভাবে তারা দুই বোনই শৈশব থেকে ঠাকুরদা ও বাবার কাছে শিক্ষালাভ করেছিলেন এবং সেই সময় থেকেই শিক্ষাগ্রহণ ও জ্ঞানার্জন বিষয়ে অনুরূপা দেবীর একটি অনুরাগ ছিল। বাংলার পাশাপাশি তিনি যথেষ্ট পরিমাণে সংস্কৃত ও হিন্দি শিক্ষালাভ করেন। তিনি বিভিন্ন পাশ্চাত্য পণ্ডিতের বহু গ্রন্থ পাঠ করেছিলেন বলে পাশ্চাত্য বিজ্ঞান ও দর্শন সম্পর্কেও প্রভূত জ্ঞান অর্জন করেছিলেন।
দিদি ইন্দিরা দেবীর অনুপ্রেরণায় অনুরূপা দেবী সাহিত্যচর্চায় মনোনিবেশ করেন। প্রথম কবিতা রচনা করেছিলেন ঋজুপাঠ অবলম্বনে। রাণী দেবী ছদ্মনামে লেখা তার প্রথম গল্প কুন্তলীন পুরস্কার প্রতিযোগিতায় প্রকাশিত হয়। তার প্রথম উপন্যাস টিলকুঠী (১৯০৪) প্রকাশিত হয়েছিল নবনূর পত্রিকায়। ভারতী পত্রিকায় প্রকাশিত পোষ্যপুত্র উপন্যাসটি তাঁকে সাহিত্যসমাজে প্রতিষ্ঠা দান করে।
১৯৫৮ সালের ১৯ এপ্রিল অনুরূপা দেবীর মৃত্যু ঘটে।
সাহিত্যকর্ম
ঊনবিংশ শতাব্দীর মধ্যভাগে ভারতীয় মেয়েরা শিক্ষা থেকে বঞ্চিত ছিল এবং সমাজ তাদের মূলত গৃহকর্মের মধ্যে সীমায়িত রাখায় তারাও প্রধানত অশিক্ষিতই থেকে যেত। সামাজিক দৃষ্টিকোণ থেকে মেয়েদের শিক্ষালাভ করাকে ‘অপরাধ’ জ্ঞান করা হত। বলা বাহুল্য, পুরুষের সঙ্গে তাদের সমানাধিকার ছিল না। এই ঘোরতর লিঙ্গবৈষম্যের প্রেক্ষিতে অনুরূপা দেবী পুরুষতন্ত্রের শৃঙ্খল ভেঙে নিজেকে এক বিশিষ্ট ঔপন্যাসিক, ছোটোগল্পকার ও কবি হিসেবে প্রতিষ্ঠা করেন।
শৈশবে দিদি সুরূপা দেবী তাঁকে রঙিন কাগজে কবিতার আকারে চিঠি লিখে পাঠাতেন। সেই চিঠি পড়ে অনুরূপা দেবী কী উত্তর দেবেন তা ভেবে বিমূঢ় হয়ে যান। তারপর ঠাকুরদার পরামর্শক্রমে কবিতার ভাষাতেই উত্তর লিখে পাঠান। সেই উত্তরটি ছিল:
এটিই ছিল অনুরূপা দেবীর লেখা প্রথম কবিতা। তিনি অবশ্য লিখেছেন যে, তিনি এটাই আসলে লিখেছিলেন নাকি তার ঠাকুরদা তার লেখা কবিতাটি সংশোধন করে দিয়েছিলেন তা তার মনে নেই। দশ বছর বয়স হওয়ার আগেই তিনি সফলভাবে মার্কণ্ডেয় চণ্ডী ও বাল্মীকি রামায়ণের প্রথম অধ্যায়টি পদ্যে অনুবাদ করে ফেলেছিলেন।
প্রথম দিকে তিনি দিদি সুরূপা দেবী ছাড়া কারও কাছে নিজের সাহিত্য প্রকাশ করতেন না। তার প্রথম গল্পটিও "রাণী দেবী" ছদ্মনামে প্রকাশিত হয়েছিল।